37-сабақ

Астана суық па?

Бүгін біз Астананың ауа райы туралы айтамыз.

**1-тапсырма. Жаңа сөздермен танысайық.**

|  |
| --- |
|  |
| биыл |
| былтыр |
| келесі жылы |
| жаңбырлы |
| бұлтты |
| күн ашық |
| аяз |
| күні/ бір апта/ бір ай/ бір жыл  бойы |

**2-тапсырма. Мұқият тыңдап, қайталаңыз.**

Биыл Астананың қысы суық болды ма? – Иә, биыл қыс суық болды

Былтыр жаз ыстық болды ма? – Иә, былтыр жаз өте ыстық болды

Келесі жылы қыс суық бола ма? – Суық болатын шығар

Бүгін күн жаңбырлы

Кеше күн бұлтты болды

Бүгін күн ашық

Қыста аяз болады

Күзде жаңбыр жауады

**3-тапсырма. Сәйкестендірейік.**

|  |  |
| --- | --- |
|  |  |
| 2024 жыл | биыл |
| 2023 жыл | былтыр |
| 2025 жыл | келесі жылы |
| Қолшатыр алу керек, бүгін күн ... | жаңбырлы |
| Бүгін күн ашық емес, ... | бұлтты |
| Кеше күн бұлтты болды, бүгін ... | күн ашық |
| Қыста – 36 С градусқа дейін ... болады | аяз |
| ... ... жаңбыр жауды | күні бойы |

**Грамматика**

*Осы шақ – бүгін, қазір болып жатқан әрекет*

*Өткен шақ – өткен уақытта жасалған әрекет*

*Келер шақ –болашақта жасалатын әрекет*

|  |  |  |  |
| --- | --- | --- | --- |
|  | Сөз табы | Қосымшалар | Мысал |
| Осы шақ | Етістік | **-ып/-іп/-п + отыр, тұр, жүр, жатыр** | Бүгін жаңбыр жауып тұр |
| Өткен шақ | Етістік | **-ды/-ді; -ты/-ті;** | Кеше жаңбыр жауды |
| Келер шақ | Етістік | **-а/-е/-й;** | Ертең жаңбыр жауады |

**4-тапсырма. Көп нүкте орнына тиісті сөзді қойып шығыңыз.**

|  |  |
| --- | --- |
| Қазір күн ашық бол... ... | болып тұр |
| Келесі апта жаңбырлы бол... | болады |
| Күні бойы суық бол | болды |
| Бүгін күн бұлтты бол... .... | болып тұр |
| Келесі жылы қыс суық бол... | болады |
| Былтыр жаз ыстық бол... | болды |

**5-тапсырма. Диалогті мұқият тыңдаңыз.**

* Анашым, қалыңыз қалай? Бәрі жақсы ма?
* Иә, қызым, жақсы, өзің қалайсың?
* Жақсымын, ертең Астанаға келемін.
* Ой, тамаша! Нешеде ұшасың?
* Сағат таңғы 8-де. Анашым, күн суық па?
* Иә, суық болып тұр. Жылы киін, қызым. Астананың қысы суық болады, білесің ғой.
* Иә, анашым, қатты аяз ба?
* Жоқ, қатты аяз емес, бірақ суық. Жолың болсын, жаным!
* Рақмет, анашым, көріскенше!

**6-тапсырма. Мұқият тыңдаңыз және қайталаңыз.**

|  |  |
| --- | --- |
| Күн суық па? | Иә, суық/ Жоқ, суық емес,жылы |
| Күн ашық па? | Иә, ашық/ Жоқ, ашық емес, бұлтты |
| Күн бұлтты ма? | Иә, бұлтты, жаңбыр жауып тұр |
| Бүгін күн ашық па? | Иә, ашық / Жоқ, жаңбырлы |
| Астанада күн суық па? | Иә, суық / Жоқ, суық емес, жылы |
| Жаңбыр жауып тұр ма? | Иә, күні бойы жауып тұр/  Жоқ, жауып тұрған жоқ |
| Күн аяз ба? | Иә, аяз / Жоқ, аяз емес |

**7-тапсырма. Мәтінді тыңдаңыз.**

Менің есімім –Райхан. Мен Алматыда тұрамын. Университетте жұмыс істеймін. Менің ата-анам Астанада тұрады.

Алматының жазы ыстық, қысы жылы болады. Қыста аяз сирек болады, қар аз жауады. Қыста біз қалың киім кимейміз. Көп адамдар тіпті баскиім де кимейді. Әдетте жастар жұқа күрте киеді.

Келесі аптада мен Астанаға ұшамын. Астанаға жұмыспен барамын. Бүгін күні бойы қандай киім киемін деп ойландым. Өйткені Астананың қысы суық. Астанада аяз -40 С градусқа дейін болады. Қар көп жауады. Сондықтан Астанада қалың киім кию керек. Әдетте адамдар қалың тон, қалың күрте, баскиім, қолғап киеді. Мен де жылы киімдерімді алдым. Ата-анамды қатты сағындым!

**8-тапсырма. Сұрақтарға жауап беріңіз.**

|  |
| --- |
| Райхан қайда тұрады? |
| Оның ата-анасы қайда тұрады? |
| Алматының қысы қандай? |
| Алматыда қыста аяз бола ма? |
| Алматыда қар көп жауа ма? |
| Алматыда қыста қалың киіне ме? |
| Астананың қысы қандай? |
| Астанада қыста аяз бола ма? |
| Астанада қар аз жауа ма? |
| Астанада қыста жұқа киіне ме? |

**9-тапсырма. Тыңдаңыз.**

* Сәлем, құрбым! Қалың қалай?
* Сәлем, Ақбота, жақсы, рақмет!
* Ертең Көктөбеге барайық!
* Бара алмаймын, ертең мен Астанаға ұшамын.
* Астана суық қой! Аяз шығар...
* Иә, суық, мен жылы киімдерімді аламын.
* Дұрыс, мен Астанада былтыр болдым.
* Қыста ма?
* Иә, қыста, күн суық болды. Мен тондым.
* Биыл барасың ба?
* Жазда барамын.

** **

**10-тапсырма. Сызықша орнына тиісті сөзді қойып шығыңыз.**

Биыл Былтыр Келесі жылы

***\_\_\_\_\_\_\_\_\_\_\_\_\_\_\_\_\_\_\_\_\_ қысты Астанада өткізіп жатырмын.***

***\_\_\_\_\_\_\_\_\_\_\_\_\_\_\_\_\_\_\_\_\_ қысты Астанада өткіздім.***

***\_\_\_\_\_\_\_\_\_\_\_\_\_\_\_\_\_\_\_\_\_ қыста Астанағабарамын.***

***\_\_\_\_\_\_\_\_\_\_\_\_\_\_\_\_\_\_\_\_\_ жаздаАлматығабарамын.***